**ОБЩИНСКА ИЗБИРАТЕЛНА КОМИСИЯ**

 **ПАВЕЛ БАНЯ**

**П Р О Т О К О Л**

**№ 42**

На 19 април 2018 г. се проведе редовно заседание на Общинската избирателна комисия при следния

**Дневен ред:**

1.Разглеждане на постъпило писмо от Председателя на Общински съвет Павел баня с искане за утвърждаване на образци на декларации

2. Писма от ЦИК

*Докладва: Цанка Христова – Председател*

ПРИСЪСТВАХА: Цанка Христова; Петранка Гъркова, Гергана Манчева, Христина Иванова , Вилиана Цонева ,Мария Радева, Теодора Увалиева, Донка Павлова, Гергана Турлакова, Вилиана Цонева , Мариана Кънчева, Йонка Кавръкова

Отсъстват: няма

Заседанието бе открито в 17,00 ч. и председателствано от госпожа Цанка Христова – председател на комисията.

Ц. Христова: Добър ден, колеги! В залата присъстват всички членове на Общинската избирателна комисия.

Налице е необходимият кворум.

Откривам заседанието на комисията на 19 април 2018 г.

Предлагам следния проект за дневен ред:

11.Разглеждане на постъпило писмо от Председателя на Общински съвет Павел баня с искане за утвърждаване на образци на декларации

2. Писма от ЦИК

Ц.Христова – има ли други предложения? Няма.

Гласували 11 членове на ОИК: **за** – 11(Цанка Христова; Петранка Гъркова, Христина Иванова , Вилиана Цонева ,Мария Радева, Теодора Увалиева, Донка Павлова, Гергана Турлакова, Вилиана Цонева , Гергана Манчева, Мариана Кънчева, Йонка Кавръкова).

**против** – **няма.**

По т.1 от дневния ред.

Ц. Христова – Колеги Постъпило е писмо с № 289 от 26.03.2018 година на Председателя на Общински съвет Павел баня с искане да бъдат утвърдени образци на декларации по чл. 35, ал. 1, т. 1 и т. 3 от Закона за противодействие на корупцията и отнемане на незаконно придобито имущество.

 С писмо с наш № 288 от 16.02.2018 година е постъпило становище на ЦИК МИ-15-36/15.02.2018 година.

 Съгласно чл.35 от Закона за противодействие на корупцията и отнемане на незаконно придобито имущество (Обн., ДВ, бр. 7 от 19.01.2018 г., изм. и доп., бр. 20 от 6.03.2018 г., в сила от 6.03.2018 г., доп., бр. 21 от 9.03.2018 г., в сила от 23.01.2018 г.) лицата, заемащи висши публични длъжности, с изключение на тези, задължени по Закона за съдебната власт, подават следните декларации: 1. декларация за несъвместимост;2. декларация за имущество и интереси;3. декларация за промяна в декларирани обстоятелства в декларацията по т. 1;4. декларация за промяна в декларирани обстоятелства в декларацията по т. 2 в частта за интересите и за произхода на средствата при предсрочно погасяване на задължения и кредити. Декларациите по чл.35, ал.1, т. 1 и т.3 от закона се подават пред органа по избора или назначаването, а декларациите по ал. 1, т. 2 и 4 – пред Комисията. По силата на чл.6, ал.1, т.32 от ЗПКОНПИ, кметовете и заместник-кметовете на общини, кметовете и заместник-кметовете на райони, председателите на общинските съвети, общинските съветници и главните архитекти на общините и районите, като орган по назначаване по смисъла на §1, т.10 от ДР на ЗКПОНПИ е органът, който избира или назначава, а когато такъв орган липсва – работодателят по смисъла на § 1, т. 1 от допълнителните разпоредби на Кодекса на труда. Общинските избирателни комисии не са орган по избора или по назначаването на общинските съветници и кметовете по смисъла на ЗПКОНПИ. Общинските избирателни комисии се назначават от Централната избирателна комисия при общи избори за общински съветници и за кметове и имат изрично посочени правомощия по Изборния кодекс (ИК), Закона за пряко участие на гражданите в държавната власт и местното самоуправление и Закона за местното самоуправление и местната администрация. , като техният статут и правомощията са уредени в чл. 77 и чл. 87 от ИК. Общинските избирателни комисии не са постоянно действащи органи, не разполагат с административен и експертен капацитет (щат, бюджет, помещения), за да обезпечат прилагането на ЗПКОНПИ, Закона за защита на личните данни и Регламент (ЕС) 2016/679, включително изпълнението на конкретни задължения по приемане, съхранение и публикуване на декларациите, поддържане на регистър и др. В тази връзка, предлагам ОИК Павел баня да възприеме изцяло становището на ЦИК, обективирано в МИ-15-36/15.02.2018 година. Предлагам да вземел следното решение, изготвено от адв. Цонева:

1. Оставя без разглеждане искането на Председателя на Общински съвет Павел баня да утвърждавате та образци на декларации за общинските съветници и кметове по чл. 35, ал. 1, т. 1 и 3 от ЗПКОНПИ.

Настоящото решение подлежи на обжалване пред Административен съд Стара Загора

Гласували за **за** – 11(Цанка Христова; Петранка Гъркова, Христина Иванова , Вилиана Цонева ,Мария Радева, Теодора Увалиева, Донка Павлова, Гергана Турлакова, Вилиана Цонева , Гергана Манчева, Мариана Кънчева, Йонка Кавръкова).

Против няма.

По т. 2 – всички членове на ОИК се запознаха с постъпилите писма от ЦИК, относно декларациите по ЗПКОМПИ

Колеги, поради изчерпване на дневния ред закривам днешното редовно заседание на Общинската избирателна комисия.

(Закрито в 18,30 ч.)

ПРЕДСЕДАТЕЛ:

Цанка Христова

СЕКРЕТАР:

Йонка Кавръкова